Luis Guillermo Eichhorn

**Luis Guillermo Eichhorn** (født 26. juni 1942 i Gilbert i provinsen Entre Ríos i Argentina, død 25. mai 2022 i Gualeguaychu) var en argentinsk prelat og katolsk biskop av Gualeguaychú og deretter av Morón.

## Liv og virke
### Bakgrunn
Luis Guillermo ble født 26. juni 1942 i Gilbert i Gualeguaychú-distriktet i Entre Ríos. Han var sønn av Emilia D'Angelo og Enrique Eichhorn. Han ble døpt 7. juli samme år.

Etter å ha fullført sine videregående studier ved * Colegio Nacional de Concepción del Uruguay*, i Entre Ríos, bestemte han seg i en alder av 18 år for å begynne prestestudier ved det erkebiskoppelige prresteseminaret i Paraná; der begynte han den 6. mars 1961.
### Prest
Luis Guillermo Eichhorn ble presteviet den 21. desember 1968 i Concepción del Uruguay. Han var i 17 år  spiritual og rektor ved forberedelsesseminaret *St. Pius XII* i bispedømmet Gualeguaychú. Den 12. desember 1986 ble han utnevnt til generalvikar for bispedømmet; i tillegg var han fra 4. mars 1989 sogneprest i San Juan Bautista.

### Biskop av Gualeguaychú
Den 5. desember 1996 utnevnte pave Johannes Paul II ham til biskop av Gualeguaychú. Hans forgjenger som biskop av Gualeguaychú, Pedro Boxler, bispeviet ham den 19. mars 1997; medkonsekratorer var erkebiskopen av Paraná, Estanislao Esteban Karlic, og biskopen av Concordia, Adolfo Gerstner.  Samme dag ble han høytidelig innsatt i embedet. Han var den andre biskopen som kom fra  Gualeguaychú bispedømmes eget presteskap siden dets opprettelse i 1957.

### Biskop av Morón
Den 30. november 2004 utnevnte Johannes Paul II ham til biskop av Morón, et av de mange bispedømmer i storbyområdet rundt Buenos Aires. Den høytidelige innsettelse der fant sted den 12. mars 2005.

Pave Frans innvilget hans alderbetingede avskjedssøknad den 30. juni 2017. Han var da fylt 75 år. 

Etter at han trakk seg som biskop av Morón bispedømme, vendte han tilbake til Gualeguaychú bispedømme, hvor han ble sjelesørger i menigheten *Visitación de María*. Han døde den 25. mai 2022 i en alder av 79 år, i Gualeguaychú, der han inntil det siste hadde sitt virke i menigheten *Visitación de María*.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
* Erkebiskop Zenobio Lorenzo Guilland (1890-1962) *1935
* Erkebiskop Adolfo Servando Tortolo (1911-1998) *1956
* Biskop Pedro Boxler (1920-1998) *1967
* Biskop *Luis Guillermo Eichhorn* (1942-2022) *1997

## Referanser